Gudrun Ure s-a născut în Milton of Campsie, lângă Stirling, în anul 1926 și a crescut la Glasgow.
La începutul carierei, ea a participat la festivalul de la Edinburgh și a jucat pe scena Teatrului pentru Copii, precum și într-o versiune teatrală din 1951 a lui Othello, regizată de marele actor și regizor Orson Welles. Apoi a apărut în dramele TV „Casualty” și „Crimele din Midsomer”.
Gudrun Ure, cunoscută pentru rolul din serialul pentru copii „Super Gran”
Gudrun Ure este cunoscută pentru rolul din serialul pentru copii „Super Gran”, un rol pe care l-a interpretat la vârsta de 59 de ani. Potrivit The Guardian, personajul ei avea o forță și o putere supraomenească după ce a fost atins de o rază magică.
Serialul s-a bazat pe cărți ale autorului pentru copii Forrest Wilson, publicate pentru prima dată în 1978, cu ilustrații de David McKee.
Mai multe vedete din anii 1970 și 80 au apărut în acest serial, inclusiv Geoff Capes, actorul comic Roy Kinnear și fotbalistul George Best.
În 1987, Ure declara pentru BBC că rolul său a fost „foarte distractiv”.
Melodia tematică a serialului a fost scrisă și interpretată de Billy Connolly.
Serialul a rulat timp de două sezoane, din ianuarie 1985 până în mai 1987, și a câștigat un Premiu Emmy în 1985.
Și-a realizat singură multe dintre cascadoriile din film
Gudrun Ure a realizat multe dintre cascadoriile din această producție cu buget redus, potrivit ITV.
De asemenea, a jucat rolul Desdemonei în producția teatrală Othello a lui Orson Welles din 1951 și a interpretat o serie de roluri în seriale TV de mare succes în Marea Britanie. Rolurile interpretate de ea au câștigat inimile a milioane de telespectatori.
A fost căsătorită cu John Ramsay, timp de mai bine de 40 de ani, înainte de moartea acestuia în 2008.
Nepoata ei, Kate McNeill, i-a adus un omagiu într-o declarație pentru BBC, spunând că era o persoană „cu adevărat bună”.
Fanii serialului își amintesc cu nostalgie de ea
Foști fanii ai serialului Super Gran au comentat dispariția actriței Gudrun Ure pe X, spunând despre impactul pe care l-a avut acest film asupra copilăriei lor.
„Mi-a plăcut să mă uit acest film când eram mic. RIP Supergran”, a scris unul.
„A fost filmul pe care l-am urmărit cu pasiune în anii 80. RIP Supergran”, a scris un altul.
Alice Irvine a scris: „Supergran a fost o parte importantă a copilăriei mele”.
„A fost parte din copilăria mea, când oamenii erau mai inocenți. Odihnește-te în pace”, a scris un altul.